O rápido avance dos exércitos aliados a comezos de setembro de 1944 creou un problema loxístico: as liñas de subministración dos portos improvisados de Normandía ata a fronte eran demasiado longas. Usar o porto de Antuérpia resolvería este problema, pero despois da liberación aliada
do 3 ó 4 de setembro de 1944, as beiras do estuario do Escalda aínda estaban nas mans do exército alemán, o que lles permitía bloquear o transporte marítimo a Amberes. Especialmente a antiga illa de Walcheren, na desembocadura do Escalda Occidental converteuse nun bastión, repleto de baterías costeiras de longo alcance que controlaban as aproximacións ao mar. A súa vez, isto fixo imposible a limpeza dos campos de minas plantados polos alemáns no canal marítimo de Amberes por limpadores de minas. Limpar Walcheren converteuse nunha necesidade militar.